O‘zbekiston milliy jamoasi JCh-2022 saralashida Falastin (birinchi bo‘limdan so‘ng 0:0) bilan o‘ynamoqda. Qayd qilish joizki, bu yarimhimoyachi Odil Ahmedov uchun milliy jamoa tarkibidagi 100-o‘yindir. 31 yoshli futbolchi 2007 yilda O‘zbekiston milliy jamoasida debyut qilgan. Shu vaqtga qadar uning hisobida 19ta gol bor. Ayni paytda O‘zbekiston milliy jamoasida yuzlik dovonga yetib olgan futbolchilar 5 nafarni tashkil qiladi: Server Jeparov (126 o‘yin), Timur Kapadze (119), Ignatiy Nesterov (105), Anzur Ismailov (102) va Odil Ahmedov (100).